Aristavėlės I tvenkinys
Aristavėlės I tvenkinys – tvenkinys Lietuvoje, Kėdainių rajone, 4 km į rytus nuo Vilainių. Sudarytas užtvenkus Malčiaus upę (Obelies intakas) 1 km nuo jos žiočių. Tvenkinio ilgis iš šiaurės rytų į pietvakarius – 0,64, plotis – iki 0,12 km. Altitudė 43 m. Krantai aukštoki. Aplinkui plyti dirbami laukai ir įsikūręs Aristavos kaimas. Priešsroviui iškart telkšo Aristavėlės II tvenkinys, o ant bevardžio upelio – nedidelis (0,26 ha) tvenkinėlis. Pasroviui iškart telkšo Malčiaus tvenkinys.